CELEX: 32020D1067
Language: sk
Date: 2020-07-13 00:00:00
Title: Rozhodnutie Rady (EÚ) 2020/1067 z 13. júla 2020 o uzavretí Dohody vo forme výmeny listov medzi Európskou úniou a Švajčiarskou konfederáciou v rámci rokovaní podľa článku XXVIII dohody GATT 1994 o zmene švajčiarskych koncesií WTO pre ochutené mäso

21.7.2020   
               
               
                  SK
               
               
                  Úradný vestník Európskej únie
               
               
                  L 233/1
               
            
         ROZHODNUTIE RADY (EÚ) 2020/1067
         z 13. júla 2020
         o uzavretí Dohody vo forme výmeny listov medzi Európskou úniou a Švajčiarskou konfederáciou v rámci rokovaní podľa článku XXVIII dohody GATT 1994 o zmene švajčiarskych koncesií WTO pre ochutené mäso
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 6 druhým pododsekom, písm. a) bodom v),
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     V súlade s rozhodnutím Rady (EÚ) 2019/1864 (2) bola Dohoda vo forme výmeny listov medzi Európskou úniou a Švajčiarskou konfederáciou v rámci rokovaní podľa článku XXVIII dohody GATT 1994 o zmene švajčiarskych koncesií WTO pre ochutené mäso (ďalej len „dohoda“) podpísaná 9. decembra 2019, s výhradou jej uzavretia k neskoršiemu dátumu.
                  
               
                     (2)
                  
                  
                     Toto rozhodnutie Rady sa týka výlučne obchodnej politiky Únie a vykonáva sa ním dohoda v nadväznosti na rokovania v rámci článku XXVIII dohody GATT 1994, čo je právom Únie v zmysle Dohody o založení Svetovej obchodnej organizácie (WTO).
                  
               
                     (3)
                  
                  
                     Dohoda by sa mala schváliť,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje Dohoda vo forme výmeny listov medzi Európskou úniou a Švajčiarskou konfederáciou v rámci rokovaní podľa článku XXVIII dohody GATT 1994 o zmene švajčiarskych koncesií WTO pre ochutené mäso.
            Text dohody je pripojený k tomuto rozhodnutiu.
         
         
            Článok 2
            Predseda Rady v mene Únie vykoná oznámenie podľa dohody. (3)
            
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 13. júla 2020
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Súhlas zo 17. júna 2020 (zatiaľ neuverejnený v úradnom vestníku).
         
            (2)  Rozhodnutie Rady (EÚ) 2019/1864 z 24. októbra 2019 o podpise, v mene Únie, Dohody vo forme výmeny listov medzi Európskou úniou a Švajčiarskou konfederáciou v rámci rokovaní podľa článku XXVIII dohody GATT 1994 o zmene koncesií Švajčiarskej konfederácie WTO pre ochutené mäso (Ú.v. EÚ L 289, 8.11.2019, s. 1).
         
            (3)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.